Kandavas novada

Iepirkuma komisijas sēdē

2017.gada 28. februārī

protokols Nr.1

**IEPIRKUMA**

„Malkas piegāde Kandavas novada Izglītības pārvaldes iestādēm”

(iepirkuma identifikācijas Nr. KND 2017/3)

**NOLIKUMS**

Iepirkums tiek rīkots Publisko iepirkumu likuma 8.2panta noteiktajā kārtībā

1. **Pasūtītājs**

|  |  |
| --- | --- |
| **Pasūtītāja nosaukums:**  | Kandavas novada dome |
| **Juridiskā adrese:**  | Dārza iela 6, Kandavā, Kandavas novadā, LV-3120 |
| **Reģistrācijas numurs:**  | 90000050886 |
| **Banka:****Konta numurs:****Kods:**  | A/S „SEB banka”LV73UNLA0011 0101 3057 3UNLALV2X |
| **Kontaktpersonas:**  | Valda Stova, t. 63107375valda.stova@kandava.lv  |
| **Tālruņa numurs :** | 63182028 |
| **Faksa numurs:** | 63182027 |
| **E-pasta adrese:**  | dome@kandava.lv  |
| **Darba laiks:**  | Pirmdienās: 08:00 – 19:00Piektdienās: 08:00 - 15:00Pārējās darba dienās: 08:00 – 17:00Pusdienu pārtraukums: 12:00 – 13:00 |

Līguma slēdzēja iestāde:

**Kandavas novada Izglītības pārvalde**

Reģ. Nr.LV90009230143

Zīļu iela 2, Kandava

Kandavas novads, LV-3120

Tālrunis:63126520

Bankas rekvizīti:

Banka: A/S SEB banka

Bankas kods: UNLALV2X

Bankas konts: LV86UNLA0050015030326

1. **Informācija par iepirkuma priekšmetu**
	1. Malkas piegāde Kandavas novada Izglītības pārvaldes iestādēm, saskaņā ar Tehnisko specifikāciju (Nolikuma 2.pielikums).
	2. Preču apjoms ir noteikts Tehniskajā specifikācija (nolikuma 2.pielikumā).

2.3. Līguma darbības termiņš– par katru iepirkuma daļu tiks slēgts Iepirkuma līgums ar darbības laiku līdz 2017. gada 1.maijam.

2.4. CPV kods: 03413000-8 (Kurināmā koksne).

2.5. Iepirkuma priekšmets tiek dalīts daļās:

 2.5.1. 1.daļa „Malkas piegāde Cēres pamatskolai”;

 2.5.2. 2.daļa „Malkas piegāde Zantes pamatskolai”:

 2.5.3. 3.daļa „Malkas piegāde Zemīte pamatskolai.

2.6. Pretendents piedāvājumu var iesniegt par katru daļu atsevišķi vai par visu iepirkuma priekšmetu.

2.7. Preču piegādes laiks un termiņi jāsaskaņo ar Pasūtītāju, sazinoties ar Kandavas Izglītības pārvaldes iestāžu kontaktpersonām;

1. **Iepirkuma identifikācijas Nr.** KND 2017/3.
2. **Informācijas apmaiņas kārtība**

4.1. Informāciju par iepirkumu Pasūtītājs publicē savā mājas lapā internetā <http://kandava.lv/iepirkumi>.

* 1. Ieinteresēto piegādātāju pienākums ir pastāvīgi sekot mājas lapā publicētajai informācijai.
	2. Rakstisku skaidrojumu pieprasījumu par nolikumu ieinteresētā persona var nosūtīt pa pastu Dārza iela 6, Kandava, Kandavas novads, LV-3120 vai faksu 63182027 vai elektronisko pasta adresi valda.stova@kandava.lv, adresējot Iepirkuma komisijai.
	3. Skaidrojumi par Nolikumā noteiktajām prasībām tiek sniegti rakstveidā uz rakstiski saņemta pieprasījuma pamata un ievietoti pasūtītāja mājas lapā internetā <http://kandava.lv/iepirkumi>.

**5. Piedāvājums iesniedzams:**

* 1. **Līdz 2017. gada 15.martam, plkst.11:00.**
	2. Piedāvājums jāiesniedz personīgi vai nosūtot pa pastu.
	3. Iesniegšanas vieta – Kandavas novada dome, Dārza iela 6, Kandava, Kandavas novads (2.stāvs).
	4. Pasta sūtījumam jābūt nogādātam Nolikuma 5.3.apakšpunktā norādītajā adresē līdz Nolikuma 5.1.apakšpunktā noteiktajam termiņam un par to pilnu atbildību uzņemas iesniedzējs.
	5. Piedāvājums, kas iesniegts pēc minētā termiņa, neatvērts tiks atdots vai nosūtīts atpakaļ iesniedzējam.
	6. Iesniegtais piedāvājums, izņemot Nolikuma 5.5.punktā noteikto gadījumu, ir Pasūtītāja īpašums un netiek atdots atpakaļ pretendentam.
	7. Pēc piedāvājumu iesniegšanas termiņa beigām pretendents nevar savu piedāvājumu grozīt.
1. **Piedāvājuma noformēšana**
	1. Piedāvājums (1 oriģināls un 2 kopijas) jāiesniedz slēgtā aploksnē, uz kuras jānorāda:
		1. Pasūtītāja nosaukums un adrese;
		2. pretendenta nosaukums, adrese un reģistrācijas Nr.;
		3. atzīme “Malkas piegāde Kandavas novada Izglītības pārvaldes iestādēm” (iepirkuma identifikācijas Nr. KND 2017/3).Neatvērt līdz **2017. gada 15. martam, plkst.11:00.**
	2. Piedāvājuma dokumentiem jābūt cauršūtiem tā, lai tos nebūtu iespējams atdalīt, lapām jābūt sanumurētām. Uz piedāvājuma oriģināla un tā kopijas jābūt attiecīgai norādei „ORIĢINĀLS” vai „KOPIJA”.
	3. Piedāvājums sastāv no Nolikuma 9;11 un 12.punktā noteiktajiem dokumentiem.
	4. Piedāvājuma dokumentiem jābūt skaidri salasāmiem, bez labojumiem.
	5. Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	6. Piedāvājums jāsagatavo latviešu valodā.
	7. Pretendents iesniedz parakstītu piedāvājumu. Piedāvājumu paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstošu pilnvaru.
2. **Pretendentu izslēgšanas noteikumi**
	1. Attiecībā uz pretendentu nepastāv Publisko iepirkumu likuma 8.2 panta piektās daļas 1., 2. punktā noteiktie pretendentu izslēgšanas nosacījumi, t.i., pasūtītājs izslēdz pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.
	2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi šī Nolikuma 7.1.1. un 7.1.2. apakšpunktos minētie nosacījumi.

|  |  |
| --- | --- |
| **8. Pretendenta kvalifikācijas prasības** | **9. Pretendentam jāiesniedz šādi pretendenta kvalifikāciju apliecinoši dokumenti** |
| 8.1. Pretendents var būt fiziska vai juridiska persona, kas iesniegusi piedāvājumu, lai piedalītos Iepirkumā. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).  | 9.1. Pretendenta parakstīts pieteikums dalībai Iepirkumā, kurš sagatavots saskaņā ar Nolikuma 1.pielikumā pievienoto formu. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. Ja pretendenta piedāvājumu paraksta pilnvarota persona, tad jāpievieno pilnvara.  |
|  |  |
| Pretendents apliecina, ka viņam ir darba uzdevuma izpildei atbilstoši speciālisti un darbinieki, kā arī vajadzīgie tehnikas, materiālie, finanšu un citi resursi, lai kvalitatīvi un noteiktajā termiņā pilnībā izpildītu paredzamo līgumu. | Apliecinājums, ka Pretendentam ir pieejami darba uzdevuma izpildei atbilstoši speciālisti un darbinieki, kā arī vajadzīgie tehnikas, materiālie, finanšu un citi resursi, lai kvalitatīvi un noteiktajā termiņā pilnībā izpildītu paredzamo līgumu.  |
| 8.2. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. | 9.2. Personas, uz kuras iespējām Pretendents balstās, rakstisks apliecinājums par piedalīšanos iepirkuma procedūrā, kā arī apliecinājums nodot Pretendenta rīcībā līguma izpildei nepieciešamos resursus (norādot konkrētus darbus, kādi tiks veikti līguma izpildes laikā), gadījumā, ja ar Pretendentu tiks noslēgts iepirkuma līgums.Klāt jāpievieno dokuments, kas apliecina apliecinājumu parakstījušās personas tiesības pārstāvēs attiecīgo personu iepirkuma procedūras ietvaros. |
| 8.3. Pretendentam jānorāda visi apakšuzņēmēji. | 9.3. Pretendenta piesaistīto apakšuzņēmēju saraksts, norādot katram apakšuzņēmējam izpildei nododamo līguma daļu saskaņā ar tehnisko specifikāciju vai tāmi un pievienojot finanšu aprēķinus, kas norāda līgumā nododamo daļu procentuāli vērtību. Apakšuzņēmēja veicamo sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo sniedzamo pakalpojumu vērtību. Publisko iepirkuma likuma 20.panta piektās daļas izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā. Par apakšuzņēmējiem jāiesniedz:9.4.1. nosaukums, vienotais reģistrācijas numurs, adrese, kontaktpersona un tās tālruņa numurs, atbildības apjoms procentos, nododamās līguma daļas apraksts saskaņā ar tehnisko specifikāciju un jāpievieno finanšu aprēķins, kas norāda līgumā nododamo daļu procentuālo vērtību;9.4.2. katra apakšuzņēmēja apliecinājums par tā gatavību veikt tam izpildei nododamo līguma daļu. |

**10. Eiropas vienotais iepirkuma procedūras dokuments**

Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 20 procenti no iepirkuma līguma vērtības. Pretendentu apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, kas lejupielādējami Iepirkumu uzraudzības biroja mājaslapā <http://www.iub.gov.lv/sites/default/files/upload/1_LV_annexe_acte_autonome_part1_v4.doc> vai aizpildāmi elektroniski Eiropas Komisijas mājaslapā <https://ec.europa.eu/growth/tools-databases/espd/filter?lang=lv>.

* 1. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
1. **Tehniskais piedāvājums**
	1. Tehniskais piedāvājums, kuru pretendents sagatavo, saskaņā ar Tehnisko specifikāciju (nolikuma 2.pielikums).
	2. Pretendenta Tehniskajam piedāvājumam skaidri, viennozīmīgi un nepārprotami jāatspoguļo nolikuma Tehniskās specifikācijas (nolikuma 2.pielikums) minimālo prasību izpilde.
	3. Tehnisko piedāvājumu paraksta pretendenta pārstāvis, kura pārstāvības tiesības ir reģistrētas likumā noteiktajā kārtībā, vai pilnvarotā persona, pievienojot attiecīgo pilnvaru.
2. **Finanšu piedāvājums**
	1. Finanšu piedāvājumu sagatavo, atbilstoši Nolikumam pievienotajai finanšu piedāvājuma formai (nolikuma 4.pielikums).
	2. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sniegtu Tehniskajā specifikācijā minēto Preču piegādi. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
	3. Finanšu piedāvājumā visas cenas norāda *euro* (EUR) bez pievienotās vērtības nodokļa.
	4. Pretendents nedrīkst iesniegt Finanšu piedāvājuma variantus.
3. **Piedāvājuma vērtēšana, lēmuma pieņemšana**
	1. **Vērtēšanas kritērijs – viszemākā cena par nolikuma prasībām atbilstošu piedāvājumu.**
	2. Iepirkuma komisija var izslēgt pretendentu no turpmākās dalības iepirkumā un tā piedāvājumu tālāk nevērtēt, ja piedāvājums nav noformēts atbilstoši nolikuma 6.punkta prasībām.
	3. Iepirkuma komisija piedāvājumu vērtēšanas laikā pārbauda pretendenta atbilstību Nolikuma 8.punktā noteiktajām prasībām pēc nolikuma 9.punktā noteiktajiem un pretendenta iesniegtajiem dokumentiem, no publiskajām datu bāzēm iegūtās informācijas.
	4. Ja kvalifikācija neatbilst nolikuma 8.punktā noteiktajām prasībām vai nav iesniegts kāds no 9.punktā noteiktajiem kvalifikāciju apliecinošiem dokumentiem, Iepirkuma komisija lemj par piedāvājuma noraidīšanu.
	5. Piedāvājumu vērtēšanas laikā iepirkuma komisija pārbauda, vai piedāvājumos nav pieļautas aritmētiskās kļūdas. Ja aritmētiskās kļūdas tiek konstatētas, iepirkuma komisija tās izlabo un par to informē attiecīgo pretendentu.
	6. Vērtējot pretendenta piedāvājumu, komisija ņem vērā piedāvājuma kopējo līgumcenu bez pievienotās vērtības nodokļa.
	7. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 8.2 panta piektās daļas 1. vai 2.punktā minēto apstākļu dēļ, pasūtītājs:
		1. attiecībā uz Latvijā reģistrētu vai pastāvīgi dzīvojošu pretendentu un šā panta piektās daļas 3.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

 a) par minētā panta piektās daļas 1.punktā minētajiem faktiem — no Uzņēmumu reģistra,

 b) par minētā panta piektās daļas 2.punktā minēto faktu — no Valsts ieņēmumu dienesta. Pasūtītājs minēto informāciju no Valsts ieņēmumu dienesta ir tiesīgs saņemt, neprasot pretendenta un Nolikuma 7.2.punktā minētās personas piekrišanu;

* + 1. attiecībā uz ārvalstī reģistrētu vai pastāvīgi dzīvojošu pretendentu un Nolikuma 8.3.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un šā Nolikuma 8.3.punktā minēto personu neattiecas šā Publisko iepirkumu likuma 8.2 panta piektajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.
	1. Atkarībā no atbilstoši Publisko iepirkumu likuma 8.2 panta septītās daļas 1.punkta "b" apakšpunktam veiktās pārbaudes rezultātiem pasūtītājs:
		1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
		2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai Nolikuma 7.2.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un Nolikuma 7.2.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkumā.
	2. Ja pretendents, kuram būtu piešķiramas līguma slēgšanas tiesības, atbilst Publisko iepirkumu likuma 8.2panta piektās daļas 1. vai 2.punktā norādītajiem apstākļiem, Iepirkuma komisija piedāvājumu noraida.
	3. Iepirkuma komisija izvēlas piedāvājumu, kas pilnībā atbilst nolikumā izvirzītajām prasībām un ir ar viszemāko vērtēšanas cenu.

**14.Iepirkuma līgums**

* 1. Pasūtītājs slēgs iepirkuma līgumu (nolikuma 5.pielikums) ar pretendentu, pamatojoties uz pretendenta iesniegto piedāvājumu un saskaņā ar Nolikumā noteiktajām prasībām.
	2. Grozījumus iepirkuma līgumā izdara, ievērojot Publisko iepirkumu likuma 67.1panta noteikumus.
1. **Pretendenta pienākumi un tiesības:**
	1. Iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju;
	2. segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta;
	3. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
	4. Pretendentam ir tiesības pārsūdzēt Administratīvajā rajona tiesā iepirkuma komisijas lēmumu Administratīvā procesa likuma noteiktajā kārtībā;
	5. Pretendenta tiesības saskaņā ar Publisko iepirkumu likumu, nolikumu un Latvijas Republikā spēkā esošajiem normatīvajiem aktiem.
2. **Iepirkuma komisijas pienākumi un tiesības:**
	1. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
	2. pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti iepirkuma komisijai;
	3. pārbaudīt pretendentu sniegto informāciju, tai skaitā kontaktējoties arī ar pretendentu pieredzes aprakstā norādītajām kontaktpersonām, informācijas patiesuma pārbaudīšanai un atsauksmju iegūšanai;
	4. labot aritmētiskās kļūdas pretendenta piedāvājumā, informējot par to pretendentu;
	5. pieaicināt atzinumu sniegšanai neatkarīgus ekspertus ar padomdevēja tiesībām;
	6. pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums;
	7. ja izraudzītais pretendents atsakās slēgt iepirkuma līgumu ar pasūtītāju, izvēlēties nākamo piedāvājumu, kurš atbilst nolikumā izvirzītajām prasībām un ir ar nākamo zemāko cenu;
	8. iepirkuma komisijas tiesības saskaņā ar Publisko iepirkumu likumu, nolikumu un Latvijas Republikā spēkā esošajiem normatīvajiem aktiem.

**Pielikumā:**

1.pielikums – Pieteikums par dalību iepirkumā (veidne) uz 1 (vienas) lp.;

3. pielikums- Tehniskā specifikācija uz 1 (vienas) lp.;

4.pielikums – Finanšu piedāvājums (veidne) uz 6 (sešām) lp.;

5.pielikums – Līguma projekts uz 3 (trīs) lp.

**1.pielikums**

(ID Nr. KND 2017/3)

**Pieteikums dalībai iepirkumā** *(veidne)*

„Malkas piegāde Kandavas novada Izglītības pārvaldes iestādēm”

(iepirkuma identifikācijas Nr. KND 2017/3)

**Pretendents:**

|  |  |
| --- | --- |
| Nosaukums/vārds uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr./personas kods | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese/adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Ar šī pieteikuma iesniegšanu pretendents:
* piesakās piedalīties iepirkumā “ Malkas piegāde Kandavas novada Izglītības pārvaldes iestādēm” (iepirkuma identifikācijas Nr. KND 2017/3);
* apņemas sniegt Pakalpojumu atbilstoši Tehniskajai specifikācijai, piekrīt iepirkuma nolikumā izvirzītajām prasībām un garantē nolikuma izpildi, nolikuma noteikumi ir skaidri un saprotami;
* apliecina, ka piekrīt nolikumam pievienotā līguma projekta noteikumiem un ir gatavs līguma slēgšanas tiesības piešķiršanas gadījumā noslēgt līgumu ar Pasūtītāju, saskaņā ar pievienotā līguma projekta tekstu;
* apliecina, ka visa piedāvājumā sniegtā informācija un ziņas ir patiesas.
1. Gadījumā, ja piedāvājums tiks atzīts par piedāvājumu ar viszemāko cenu, esam gatavi slēgt Iepirkuma līgumu atbilstoši Iepirkuma nolikumam pievienotajam Iepirkuma līguma projektam. Atļauju Pasūtītājam apstrādāt savus fiziskas personas datussaskaņā ar Fizisko personu datu aizsardzības likumu.3.
2. Piekrītu savstarpējā sarakstē Iepirkuma ietvaros un Iepirkuma rezultātā noslēgtā iepirkuma līguma ietvaros izmantot Pretendenta aizpildītajā pieteikuma veidlapā norādīto e – pasta adresi.

Pretendents:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

/amats/ /paraksts/ / vārds, uzvārds/

**2.pielikums**

(ID Nr. KND 2017/3)

TEHNISKĀ SPECIFIKĀCIJA

„Malkas piegāde Kandavas novada Izglītības pārvaldes iestādēm”

(iepirkuma identifikācijas Nr. KND 2017/3)

**1.** Iepirkuma priekšmets – malkas piegāde Kandavas novada Izglītības pārvaldes iestādēm

2. Malkas iepirkums, kas paredzēts:

2.1. 1. daļa „Malkas piegāde Cēres pamatskolai”;

2.2. 2. daļa „Malkas piegāde Zantes pamatskolai”;

2.3. 3. daļa „Malkas piegāde Zemītes pamatskolai”.

3. Katra Pretendenta pienākums ir pārliecināties, ka viņa piedāvājums apmierina visas Pasūtītāja tehniskās prasības.

4. Malkas tips - jaukta apaļkoksne (lapu un skuju koku);

5. Malkas diametrs tievgalī no 5 cm.

6. Zariem jābūt atzarotiem līdzeniem, ne augstāk kā 1cm.

7. Pieļaujama koksnes mīkstā trupe atsevišķiem nogriežņiem līdz 50% vai ½ no caurmēra abos apaļo kokmateriālu galos, kravai kodola trupe pieļaujama līdz 50% apmērā.

8. Malkas uzmērīšana notiek saskaņā ar Ministru kabineta 2007.gada 6.novembra noteikumiem Nr.744 „Noteikumi par koku un apaļo kokmateriālu uzskaiti”, izmantojot grupveida uzmērīšanas metodi, nosakot tilpumu pēc kraujmēra un piemērojot tilpīguma koeficientu 0,6. Piegādātās malkas apmaksas garums tiek noteikts atbilstoši LVS 82:2003 6.1.2.1. punktam.

9. Malkas piegāde ar piegādātāja transportu, ar iekraušanu un izkraušanu piegādes vietā, pakalpojumu apmaksā pretendents un izmaksas ir iekļautas piedāvājuma cenā.

10. Piegādātājs veic malkas sakraušanu malkas novietnē saviem spēkiem un savu tehniku.

11. Piegādātājs norādītajā izkraušanas vietā sakrauj malku līdz 3,5 m augstās grēdās, nodrošinot to nesagāšanos.

 12. Piegādes iepriekš jāsaskaņo ar pasūtītāju. Apmaksa par saņemto malku notiek pēc piestādītā rēķina saskaņā ar līguma noteikumiem.

13. Piegādātājs apņemas piegādāt malku līdz 2017. gada 1.maijam.

14. Par piegādātās malkas kvalitāti atbild Pretendents saskaņā ar līguma nosacījumiem un Latvijas Republikā spēkā esošajiem normatīvajiem aktiem.

15. Malkas piegādes adreses:

15.1. Cēres pamatskola- „Cēres skola”, Cēre, Cēres pagasts, Kandavas novads, LV-3122;

15.2. Kandavas novada Zantes pamatskola, Skolas iela 14, Zantes pagasts, Kandavas novads, LV-3134;

15.3. Zemītes pamatskola- „Zemītes pils”, Zemīte, Zemītes pagasts, Kandavas novads, LV-3135.

Pretendents:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

/amats/ /paraksts/ / vārds, uzvārds/

2017. gada \_\_.\_\_\_\_\_\_\_\_\_\_\_\_

**3.pielikums**

(ID Nr. KND 2017/2)

**FINANŠU PIEDĀVĀJUMS**

**Saskaņā ar iepirkuma nolikumu piesaku Pretendenta dalību iepirkumā un apliecinu, ka:**

piedāvājam piegādāt malku saskaņā ar Tehnisko specifikāciju Kandavas novada izglītības iestādēm uz šādām Iepirkuma daļām:

|  |  |  |
| --- | --- | --- |
| □ | 1. daļa | Malkas iepirkums Cēres pamatskolai |
| □ | 2.daļa | Malkas iepirkums Kandavas novada Zantes pamatskolai |
| □ | 3. daļa | Malkas iepirkums Zemītes pamatskolai |

*Pretendents tabulas 1.kolonnā ar X norāda, uz kuru (-ām) iepirkuma daļām pretendē.*

atbilstoši Iepirkuma nolikuma, iepirkuma līguma projekta noteikumiem un saskaņā ar iesniegto piedāvājumu.

**1.daļa Malkas piegāde Cēres pamatskolai***.*

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.p.k. | Nosaukums | Malkas izmērs | Mērvienības | Vienības izmaksas, EUR bez PVN | Plānotais apjoms  | Izmaksas par vienu m3, EUR bez PVN\* | Kopējās izmaksas m3, EUR, bez PVN\* |
| 1. | Malkas piegāde | 3 (trīs) metrīga | m3 |  | 350 |  |  |
| **KOPĀ:****PVN:****KOPSUMMA:** |  |
|  |
|  |

**\*** vērtējamais lielums

Apliecinām, ka finanšu piedāvājuma kopējās izmaksās ir iekļautas arī malkas piegādes izmaksas.

Apliecinām, ka visas izmaksas, kas uzrādītas mūsu piedāvājumā ir pilnīgi pietiekamas, lai izpildītu Pasūtītāja prasības, saskaņā ar šo iepirkumu. Mēs saprotam un piekrītam prasībām, kas izvirzītas pretendentiem šajā Nolikumā un Iepirkuma līguma projektā.

Apliecinām, ka malka atbilst Pasūtītāja tehniskajā specifikācijā (nolikuma 2.pielikuma Tehniskajai specifikācijai) noteiktajām prasībām.

 Ar šo apstiprinu piedāvājumā sniegto ziņu patiesumu un precizitāti.

Pretendents:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

/amats/ /paraksts/ / vārds, uzvārds/

2017. gada \_\_.\_\_\_\_\_\_\_\_\_\_\_\_\_\_\_\_

**2.daļa Malkas piegāde Kandavas novada Zantes pamatskolai*.***

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p.k. | Nosaukums | Malkas izmērs | Mērvienības | Vienības izmaksas, EUR bez PVN | Plānotais apjoms  | Izmaksas par vienu m3, EUR bez PVN\* | Kopējās izmaksas m3, EUR, bez PVN\* |
| 1. | Malkas piegāde | **(1) metrīga** | m3 |  | 50 |  |  |
| **KOPĀ:****PVN:****KOPSUMMA:** |  |
|  |
|  |

\* vērtējamais lielums

Apliecinām, ka finanšu piedāvājuma kopējās izmaksās ir iekļautas arī malkas piegādes izmaksas.

Apliecinām, ka visas izmaksas, kas uzrādītas mūsu piedāvājumā ir pilnīgi pietiekamas, lai izpildītu Pasūtītāja prasības, saskaņā ar šo iepirkumu. Mēs saprotam un piekrītam prasībām, kas izvirzītas pretendentiem šajā Nolikumā un Iepirkuma līguma projektā.

Apliecinām, ka malka atbilst Pasūtītāja tehniskajā specifikācijā (Nolikuma 2.pielikuma Tehniskajai specifikācijai) noteiktajām prasībām.

 Ar šo apstiprinu piedāvājumā sniegto ziņu patiesumu un precizitāti.

Pretendents:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

/amats/ /paraksts/ / vārds, uzvārds/

2017. gada \_\_.\_\_\_\_\_\_\_\_\_\_\_\_\_\_\_\_

**3.daļa Malkas piegāde Zemītes pamatskolai*.***

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p.k. | Nosaukums | Malkas izmērs | Mērvienības | Vienības izmaksas, EUR bez PVN | Plānotais apjoms | Izmaksas par vienu m3, EUR bez PVN\* | Kopējās izmaksas m3, EUR, bez PVN\* |
| 1. | Malkas piegāde | 3 (trīs) metrīga | m3 |  | 180 |  |  |
| **KOPĀ:****PVN:****KOPSUMMA:** |  |
|  |
|  |

\* vērtējamais lielums

Apliecinām, ka finanšu piedāvājuma kopējās izmaksās ir iekļautas arī malkas piegādes izmaksas.

Apliecinām, ka visas izmaksas, kas uzrādītas mūsu piedāvājumā ir pilnīgi pietiekamas, lai izpildītu Pasūtītāja prasības, saskaņā ar šo iepirkumu. Mēs saprotam un piekrītam prasībām, kas izvirzītas pretendentiem šajā Nolikumā un Iepirkuma līguma projektā.

Apliecinām, ka malka atbilst Pasūtītāja tehniskajā specifikācijā (Nolikuma 2.pielikuma Tehniskajai specifikācijai) noteiktajām prasībām.

 Ar šo apstiprinu piedāvājumā sniegto ziņu patiesumu un precizitāti.

Pretendents:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

/amats/ /paraksts/ / vārds, uzvārds/

2017. gada \_\_\_.\_\_\_\_\_\_\_\_\_\_\_\_\_\_\_\_\_\_

**4.pielikums**

**(ID Nr. KND 2017/3)**

IEPIRKUMA LĪGUMA PROJEKTS

par malkas piegādi

 2017.gada \_\_\_.\_\_\_\_\_\_\_\_\_\_\_\_\_\_\_ Kandava

***Līgumslēdzēja iestāde***, reģistrācijas Nr.\_\_\_\_\_\_\_\_\_\_\_\_, adrese, tās \_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_\_\_ pamata, turpmāk **Pasūtītājs**, no vienas puses, un

**\_\_\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_ (personas kods), juridiskā adrese (deklarētās dzīvesvietas adrese) – \_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_ pamata, turpmāk – **Piegādātājs,** no otras puses,

kā arī abi kopā vai katrs atsevišķi, turpmāk - Puses vai Puse, ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, izsakot savu gribu brīvi - bez maldības, viltus un spaidiem, savstarpēji vienojoties, pamatojoties uz Iepirkuma „Malkas piegāde Kandavas novada Izglītības pārvaldes iestādēm” (iepirkuma identifikācijas Nr. KND 2017/3) turpmāk- Iepirkums, rezultātiem un Piegādātāja iesniegto piedāvājumu, noslēdz Līgumu par sekojošo:

1. **Līguma priekšmets**

**1.1. Piegādātājs** apņemas **Pasūtītājam** piegādāt \_\_\_\_\_\_\_(apjoms vārdiem) m3 (kubikmetrus) \_\_\_ (*garums vārdos*) \_\_\_\_\_\_ metru garu malku *piegādes vieta*, adresē \_\_\_\_\_\_\_\_\_\_\_. Malkas uzmērīšana notiek saskaņā ar Ministru kabineta 2007.gada 6.novembra noteikumiem Nr.744 „Noteikumi par koku un apaļo kokmateriālu uzskaiti”, izmantojot grupveida uzmērīšanas metodi, nosakot tilpumu pēc kraujmēra un piemērojot tilpīguma koeficientu 0,6. Piegādātās malkas apmaksas garums tiek noteikts atbilstoši LVS 82:2003 6.1.2.1. punktam, (turpmāk– Prece) saskaņā ar iesniegto piedāvājumu Iepirkuma  **­­­­­\_\_\_\_.daļu** .

**2. Līguma termiņš**

 2.1. Līgums stājas spēkā ar tā parakstīšanas brīdi un ir spēkā līdz 2017. gada 1. maijam vai līdz Pušu pilnīgai saistību izpildei.

2.2.Pēc malkas piegādes Puses saskaņo piegādātās malkas apjomu un sastāda pieņemšanas- nodošanas aktu (1.pielikums, kas ir Līguma neatņemama sastāvdaļa).

**3. Līguma summa un norēķinu kārtība**

3.1.**Piegādātājs** apņemas veikt Līguma 1.1.punktā minēto malkas piegādi par līgumcenu EUR \_\_\_\_\_ (*summa vārdiem*), neieskaitot pievienotās vērtības nodokli. Līgumcenā iekļauti visi izdevumi, kas saistīti ar preču piegādi un izkraušanu.

3.2.Līguma 3.1.punktā norādītā līgumcena nevar tikt palielināta.

3.3.Līguma 3.1.punktā noteikto summu **Pasūtītājs** apmaksā 30 dienu laikā pēc preču pavadzīmes – rēķina (*kurināmā iepirkuma akta*, kas ir aizpildīts pēc Līguma 1.pielikumā esošā parauga, kas pēc katras piegādes kļūst par pielikumu pie Līguma) abpusējas parakstīšanas, pārskaitot naudu **Piegādātāja** norādītajā bankas kontā.

3.4.**Puses** veic nodokļu samaksu saskaņā ar spēkā esošajiem normatīvajiem aktiem.

**4. Preču piegādes un pieņemšanas kārtība**

4.1.**Piegādātājs** nodrošina preču piegādi un izkraušanu, piegādi veicot ar savu transportu saskaņā ar piegādes termiņu, kas ir norādīts Tehniskajā specifikācijā ( Līguma 2.pielikums) un ir Līguma neatņemama sastāvdaļa.

4.2.Prece tiek piegādāta Līguma 1.1.punktā minētajā adresē.

4.3. **Piegādātājs** preču piegādes laiku saskaņo ar pilnvaroto personu.

4.4.Preces pieņem **Pasūtītāja** pilnvarota persona. **Pasūtītājs** par savu pilnvaroto personu nozīmē \_\_\_\_\_\_\_\_\_\_\_\_\_.

4.5.Preces (tās daļas) saņemšanu **Pasūtītāja** pilnvarota persona apliecina, parakstot preču pavadzīmi – rēķinu. Ja Piegādātājs ir fiziska persona, kas nav nodokļu maksātājs, tad Piegādātājam pēc katras piegādes jāiesniedz Izziņa – personiskās lietas (sava īpašuma) pārdošanas apliecinājums, , kas kļūst par šī Līguma neatņemamu sastāvdaļu.

4.6.Līdz preces saņemšanai visus risku par Preci uzņemas **Piegādātājs**.

4.7.**Pasūtītājs** vai tā pilnvarotā persona, konstatējot saņemtās Preces neatbilstību spēkā esošajiem normatīvajiem aktiem un/vai šajā Līgumā noteiktajām prasībām, sastāda pretenziju, kuru izsniedz Preces piegādes brīdī.

4.8.**Piegādātājs** novērš pretenzijā norādītos trūkumus, apmainot vai piegādājot trūkstošo 48 (četrdesmit astoņu) stundu laikā no pretenzijas saņemšanas brīža.

**5.Pušu saistības**

5.1.Par Preču piegādes termiņa nokavējumu **Piegādātājs Pasūtītājam** maksā līgumsodu 0,1% apmērā no termiņā nepiegādāto Preču līgumcenas par katru nokavēto dienu. Preču piegādes termiņa nokavējumu uzskaita līdz preču nodošanas dienai. **Pasūtītājs** līgumsodu atrēķina no **Piegādātājam** izmaksājamās summas un izmaksā tikai starpību.

5.2.Ja **Pasūtītājs** kavē samaksu par piegādāto Preci, tad **Pasūtītājs** maksā **Piegādātājam** līgumsodu 0,1% apmērā no nesamaksātās summas par katru nokavēto dienu, bet ne vairāk kā 10 % no pamatparāda lieluma.

5.3.Līgumsoda samaksa neatbrīvo **Puses** no saistību izpildes.

5.4.**Piegādātājs** nodrošina līgumcenas nemainīgumu visā šī Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu līgumcenas paaugstināšanai.

1. **Nepārvarami apstākļi**

6.1. **Puses** nav atbildīgas par daļēju vai pilnīgu saistību neizpildi, ko izraisa nepārvarami apstākļi, kuri nevarēja tikt paredzēti un iestājušies no **Pusēm** neatkarīgu iemeslu dēļ. Pie nepārvaramas varas apstākļiem pieskaitāmi ugunsgrēki, zemestrīces, kara darbība, plūdi, valsts varas un pārvaldes institūciju lēmumi, kuru rezultātā līguma izpilde nav iespējama.

6.2. **Puse**, kura nevar izpildīt savas Līgumā paredzētās saistības nepārvaramu apstākļu dēļ, trīs dienu laikā rakstiski par to informē otru **Pusi**.

6.3.Līguma 6.1.punktā minēto nepārvaramas varas apstākļu iestāšanās gadījumā, Līgumā paredzēto saistību izpildes termiņi tiek pagarināti atbilstoši šo apstākļu darbības laikam.

1. **Noslēguma noteikumi**

7.1.Par šajā Līgumā noteikto saistību neizpildi vai nepienācīgu izpildi **Puses** atbild saskaņā ar Latvijas Republikā spēkā esošajiem normatīvajiem aktiem.

7.2.**Pasūtītājam** ir tiesības vienpusēji atkāpties no Līguma, ja viņš konstatē, ka **Piegādātājs** pārkāpj šī Līguma nosacījumus. **Pasūtītājs** neatlīdzina **Piegādātājam** tādejādi radušos zaudējumus.

7.3.**Pasūtītājam** ir tiesības vienpusēji izbeigt Līgumu, nosūtot rakstisku paziņojumu. Līgums tiek uzskatīts par izbeigtu 10 (desmitajā) dienā, pēc rakstiska paziņojuma nosūtīšanas dienas **Piegādātājam**.

7.4.Visas domstarpības, kas saistītas ar šī Līguma izpildi tiek risinātas **Pusēm** savstarpēji vienojoties. Ja vienošanās nav panākta, tad strīds tiek nodots izskatīšanai tiesā normatīvajos aktos noteiktajā kārtībā.

7.5.Līgums saistošs **Pusēm**, to pilnvarotajām personām, tiesību un saistību pārņēmējiem.

7.6.Līguma nodaļu virsraksti lietoti tikai atsauksmju ērtībai un nevar tikt izmantoti Līguma noteikumu interpretācijai.

7.7.Grozījumi un papildinājumi šajā Līgumā stājas spēkā tad, ja par to panākta rakstiska vienošanās, kuru apstiprinājušas abas **Puses**, un tie ir Līguma neatņemama sastāvdaļa.

7.8.Līgums sastādīts uz 3 (trīs) lapām divos eksemplāros, no kuriem viens glabājas pie **Pasūtītāja**, otrs – **Piegādātāja**. Abiem eksemplāriem ir vienāds juridisks spēks.

7.9. Līgumam parakstīšanas brīdī tiek pievienoti sekojoši pielikumi:

 7.9.1. Tehniskā specifikācija uz \_\_ lp.;

 7.9.2. Pretendenta Finanšu piedāvājums uz \_\_ lp..

1. **Pušu rekvizīti**

**Pasūtītājs: Piegādātājs:**